CELEX: 62020TN0431
Language: da
Date: 2020-07-09 00:00:00
Title: Sag T-431/20: Sag anlagt den 9. juli 2020 — UniCredit Bank mod SRB

24.8.2020   
            
            
               DA
            
            
               Den Europæiske Unions Tidende
            
            
               C 279/61
            
         
      Sag anlagt den 9. juli 2020 — UniCredit Bank mod SRB
      (Sag T-431/20)
      (2020/C 279/76)
      Processprog: tysk
      
         Parter
      
      
         Sagsøger: UniCredit Bank AG (München, Tyskland) (ved advokaterne F. Schäfer, H. Großerichter og F. Kruis)
      
         Sagsøgt: Den Fælles Afviklingsinstans (SRB)
      
         Sagsøgerens påstande
      
      
                  —
               
               
                  Afgørelse truffet af Den Fælles Afviklingsinstans den 15. april 2020 om fastsættelse af ex ante-bidrag til Den Fælles Afviklingsfond for 2020 (SRB/ES/2020/24), herunder bilagene hertil, annulleres, for så vidt som de vedrører sagsøgeren.
               
            
                  —
               
               
                  Den Fælles Afviklingsinstans tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender.
      
                  1.
               
               
                  Første anbringende: Tilsidesættelse af væsentlige formforskrifter og af retten til god forvaltning, idet den anfægtede afgørelse og bilag I og II hertil ikke indeholder en tilstrækkelig begrundelse i henhold til artikel 296, stk. 2, TEUF og artikel 41, stk. 2, litra c), i Den Europæiske Unions charter om grundlæggende rettigheder (herefter »chartret«).
               
            
                  2.
               
               
                  Andet anbringende: Tilsidesættelse af væsentlige formforskrifter og retten til god forvaltning, der følger af chartrets artikel 41, stk. 2, litra c), idet sagsøgeren ikke er blevet hørt inden vedtagelsen af den anfægtede afgørelse, som indeholder en individuel foranstaltning, der er bebyrdende for sagsøgeren.
               
            
                  3.
               
               
                  Tredje anbringende: Tilsidesættelse af retten til effektive retsmidler i henhold til chartrets artikel 47, stk. 1, idet det i praksis er umuligt at undergive afgørelsens materielle rigtighed en effektiv domstolsprøvelse.